CELEX: 32005R2026
Language: lt
Date: 2005-12-13 00:00:00
Title: 2005 m. gruodžio 13 d.  Komisijos reglamentas (EB) Nr. 2026/2005, atidarantis 2006 m. ir tolesnių metų iš Turkijos į Europos bendriją importuojamų tam tikrų prekių, pagamintų perdirbus į Tarybos reglamentą (EB) Nr. 3448/93 įtrauktus žemės ūkio produktus, tarifines kvotas

14.12.2005   
            
            
               LT
            
            
               Europos Sąjungos oficialusis leidinys
            
            
               L 327/3
            
         KOMISIJOS REGLAMENTAS (EB) Nr. 2026/2005
   2005 m. gruodžio 13 d.
   atidarantis 2006 m. ir tolesnių metų iš Turkijos į Europos bendriją importuojamų tam tikrų prekių, pagamintų perdirbus į Tarybos reglamentą (EB) Nr. 3448/93 įtrauktus žemės ūkio produktus, tarifines kvotas
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   kadangi:
   
               (1)
            
            
               Siekiant skatinti prekybos vystymąsi laikantis Muitų sąjungos tikslų, 1997 m. balandžio 29 d. EB ir Turkijos asociacijos tarybos sprendime Nr. 1/97 dėl tam tikriems žemės ūkio perdirbtiems produktams taikomos tvarkos (2) yra nustatyta tam tikrų tešlos gaminių importo iš Turkijos į Bendriją metinės tarifinės kvotos vertė. Ši kvota turėtų būti atidaryta 2006 m. ir tolesniems metams. Leidimas ja pasinaudoti turėtų būti suteiktas pateikus A.TR. judėjimo sertifikatą, numatytą 2001 m. kovo 28 d. EB ir Turkijos muitinių bendradarbiavimo komiteto sprendime Nr. 1/2001, iš dalies keičiančiame Sprendimą Nr. 1/96, nustatantį išsamias EB ir Turkijos asociacijos tarybos sprendimo Nr. 1/95 taikymo taisykles (3).
            
         
               (2)
            
            
               1993 m. liepos 2 d. Komisijos sprendime (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4), nustatomos tarifinių kvotų administravimo taisyklės. Tikslinga numatyti, kad šiuo reglamentu atidaromos tarifinės kvotos būtų administruojamos pagal šias taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytų iš Turkijos importuojamų produktų Bendrijos metinės tarifinės kvotos atidaromos nuo 2006 m. sausio 1 d. iki gruodžio 31 d. ir nuo tolesnių metų sausio 1 d. iki gruodžio 31 d. pagal tame priede nustatytas sąlygas.
   Leidimas pasinaudoti šiomis tarifinėmis kvotomis turėtų būti suteiktas pateikus A.TR. judėjimo sertifikatą pagal EB ir Turkijos muitinių bendradarbiavimo komiteto sprendimą Nr. 1/2001.
   2 straipsnis
   1 straipsnyje nurodytas Bendrijos tarifines kvotas Komisija administruoja pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 13 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 126, 1997 5 17, p. 26.
   
      (3)  OL L 98, 2001 4 7, p. 31.
   
      (4)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 883/2005 (OL L 148, 2005 6 11, p. 5).
   PRIEDAS
   
               Eilės numeris
            
            
               KN kodas
            
            
               Aprašymas
            
            
               Kvotos dydis
            
            
               Taikomo muito dydis
            
         
               09.0205
            
            
               1902 11 00
               1902 19
            
            
               Tešlos gaminiai, nevirti, neįdaryti ir neparuošti kitu būdu
            
            
               2,5 mln. EUR
            
            
               10,67 EUR už 100 kg neto